Vedtekter 

for

Stiftelsen for Det juridiske fakultet ved Universitetet i Tromsø
§ 1 Formål

Fakultetstiftelsen skal ha som formål å bidra med penger til utvikling ved fakultetet og til samarbeid mellom fakultetet og dets tidligere studenter for å utbygge forholdet mellom fakultetet og arbeidslivet

§ 2 Kapital

Fakultetstiftelsen skal ha en grunnkapital på 27.500 kroner gitt i gave. Styret skal arbeide for at denne kapital økes.

§ 3 Styret sammensetning

Fakultetsstiftelsen skal ha et styre på fra tre til fem medlemmer oppnevnt av dekan ved Det juridiske fakultet, Universitetet i Tromsø. Medlemmene skal ha en funksjonstid på to år og kan gjenvelges. Medlemmene velger selv styrets leder.

§ 4 Styrets virksomhet

Styret skal arbeide for at Fakultetsstiftelsens kapital kan økes for å oppfylle Fakultetsstiftelsens formål. Styret avgjør utdeling av midlene etter søknad.

For vedtak i et styre med tre medlemmer kreves minst to stemmer og styret er beslutningsdyktig når leder og minst ett medlem møter.

For vedtak i styre med fire eller fem medlemmer kreves minst tre stemmer og styret er beslutningsdyktig når lederen og minst to medlemmer møter. Ved stemmelikhet er lederens stemme utslagsgivende.

§ 5 Revisor

Blir fakultetsstiftelsen revisjonspliktig skal revisor velges av styret.

§ 6 Stiftelsens adresse

Stiftelsen skal ha adresse i Tromsø.

§ 7 Vedtektsendring

Disse vedtekter kan endres etter de vanlige regler for styrebeslutninger.

§ 8 Stiftelsens oppløsning

Oppløsning av stiftelsen skjer ved beslutning i styret.

Dersom stiftelsen oppløses skal oppsamlet kapital tilfalle Det juridiske fakultet ved Universitetet i Tromsø som en gave. Fakultetet bør benytte midlene mest mulig i samsvar med stiftelsens formål.

